Sacrosanctæ basilice in honore summi Dei et sanctorum apostolorum Petri et Pauli, ubi domnus Odilo abba preesse videtur. Noverint omnes filii ecclesiæ, qualiter ego, in Dei nomine, Milo dono, pro remedio anime mee et uxoris meæ Ermengardis, aliquid de mea hereditate quæ residet in pago Matisconense, in villa Laisiaco, in agro Solorniaco, hoc est unam ecclesiam in honore sancti Sulpicii, et quantum in ipsa villa mihi habere videtur, vel et ad ipsam ecclesiam pertinet, vobis trado: campos, prata, silvas, mansos et quicquid ad ipsam villam pertinet, et totum quantum habeo in villa que vocatur Maornag, et in altero loco quæ Septem Molendinos vocant, cum servis et anciliis, quesitum et inquirendum, totum vobis dono. Testes: Milo, Ermengardis, Azilina, Narduinus, Torombertus, Vuido, Racul, Ugo, Anselardus, Albericus, Otto comes, Irvis comitissa. Rotbertus levita scripsit.